תקנות הליכי חקירה והעדה (התאמה לאנשים עם מוגבלות שכלית או נפשית) (הכשרת חוקרים מיוחדים)

{{ח:התחלה}}
{{ח:כותרת|תקנות הליכי חקירה והעדה (התאמה לאנשים עם מוגבלות שכלית או נפשית) (הכשרת חוקרים מיוחדים), התשע״ט–2019}}

{{ח:פתיח-התחלה}}
{{ח:תיבה|ק״ת תשע״ט, 3200|תקנות הליכי חקירה והעדה (התאמה לאנשים עם מוגבלות שכלית או נפשית) (הכשרת חוקרים מיוחדים)|https://olaw.org.il/takanot/takanot-8215.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הליכי חקירה והעדה (התאמה לאנשים עם מוגבלות שכלית או נפשית)#סעיף 6|סעיף 6}} {{ח:חיצוני|חוק הליכי חקירה והעדה (התאמה לאנשים עם מוגבלות שכלית או נפשית)|לחוק הליכי חקירה והעדה (התאמה לאנשים עם מוגבלות שכלית או נפשית), התשס״ו–2005}} (להלן – החוק), ולאחר התייעצות עם השר לביטחון הפנים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|תכנית הכשרה בסיסית}}
{{ח:תת|(א)}} הכשרה מתאימה למועמד לשמש חוקר מיוחד, תהיה לפי תכנית הכשרה אשר יקיים משרד העבודה הרווחה והשירותים החברתיים (להלן – המשרד) או מי מטעמו בהיקף של 120 שעות לפחות, שתכלול, בין השאר, את אלה:
{{ח:תתת|(1)}} הסבר על מהות החוק, תוך שימת דגש על סמכויות החוקר המיוחד והזכויות המוקנות לנחקר שהוא אדם עם מוגבלות שכלית;
{{ח:תתת|(2)}} לימוד חוקים רלוונטיים לאנשים עם מוגבלות שכלית;
{{ח:תתת|(3)}} היכרות עם עבודת המשטרה והפרקליטות;
{{ח:תתת|(4)}} לימוד מאפייניהם השונים של אנשים עם מוגבלות שכלית בדרגות תפקוד שונות והשלכות מאפיינים אלה על היכולת להיחקר ולהעיד בהליך הפלילי;
{{ח:תתת|(5)}} לימוד ההבדלים בין הלקויות השונות ומאפיינים של נפגעים, עדים וחשודים, והקניית טכניקות שמותאמות לחקירתם;
{{ח:תתת|(6)}} קיום סדנאות להסרת חסמים רגשיים בהתמודדות עם חקירת אנשים עם מוגבלות שכלית;
{{ח:תתת|(7)}} קיום סיורים למסגרות של אנשים עם מוגבלות שכלית;
{{ח:תתת|(8)}} מסירת מידע על שירותים הניתנים לאנשים עם מוגבלות שכלית;
{{ח:תתת|(9)}} לימוד נושא ועדות אבחון כמשמעותן {{ח:חיצוני|חוק הסעד (טיפול באנשים עם מוגבלות שכלית-התפתחותית)|בחוק הסעד (טיפול באנשים עם מוגבלות שכלית–התפתחותית), התשכ״ט–1969}};
{{ח:תתת|(10)}} הסבר על התאמה והנגשה של החקירה ודרך התשאול לאנשים עם מוגבלות שכלית–התפתחותית, על מאפייניהם השונים.
{{ח:תת|(ב)}} לאחר שהוכיח המועמד כי עמד בהכשרה כאמור בתקנת משנה (א), שר העבודה הרווחה והשירותים החברתיים (להלן – השר) יהיה רשאי למנותו לחוקר מיוחד, והוא יהיה רשאי לבצע חקירות מיוחדות בהתאם להכשרתו.

{{ח:סעיף|2|השלמת הכשרה}}
{{ח:תת|(א)}} לאחר מינויו של אדם לחוקר מיוחד כאמור {{ח:פנימי|סעיף 1|בתקנה 1}}, יהיה עליו לקבל הכשרה משלימה בהיקף של 60 שעות לפחות, בתוך שנה מיום מינויו.
{{ח:תת|(ב)}} הכשרה משלימה כאמור בתקנת משנה (א) תכלול בין השאר:
{{ח:תתת|(1)}} התנסות ופרקטיקום בחקירות אנשים עם מוגבלות שכלית, תוך שימת דגש על הקניית טכניקות מותאמות לחקירת חשודים עם מוגבלות שכלית על מאפייניהם השונים; לעניין זה, ”התנסות פרקטיקום“ – התנסות מקצועית ותרגול;
{{ח:תתת|(2)}} העמקת הידע של החוקרים המיוחדים והמשך ליווי החוקרים בסוגיות מקצועיות שהם נתקלים בהן בעת ביצוע החקירות;
{{ח:תתת|(3)}} קיום סיור מקצועי במסגרות המתאימות לאנשים עם מוגבלות שכלית שעברו עבירה;
{{ח:תתת|(4)}} לימוד תפקיד המשטרה, הפרקליטות והסנגוריה הציבורית בכל הנוגע לחשודים עם מוגבלות שכלית וממשקי עבודת החוקר המיוחד מולם.
{{ח:תת|(ג)}} לא עבר החוקר המיוחד את ההכשרות במועד שנקבע בתקנת משנה (א), יבטל השר את מינויו; ואולם, השר רשאי, לעניין אותו חוקר מיוחד, להאריך את המועד הקבוע בתקנת משנה (א), אם מצא כי יש נסיבות המצדיקות זאת.

{{ח:סעיף|3|הוראת מעבר}}
{{ח:ת}} מי שעבר הכשרה שקיים המשרד או מי מטעמו להכשרת חוקרים מיוחדים, לפני תחילתן של תקנות אלה, יראו אותו כאילו עבר הכשרה מתאימה לפי תקנות אלה.

{{ח:חתימות|ג׳ בניסן התשע״ט (8 באפריל 2019)}}
* '''חיים כץ'''
שר העבודה הרווחה והשירותים החברתיים
{{ח:סוגר}}
{{ח:סוף}}
[[קטגוריה:בוט חוקים]]